15. ΠΡΟΕΔΡΙΚΟΝ ΔΙΑΤΑΓΜΑ υπ’ αριθ. 1117 της 29 Νοεμ./11 Δεκ. 1980 (ΦΕΚ Α΄  281) Περί μέτρων δια την πρόληψιν και καταστολήν της νόσου Καταρροϊκός Πυρετός των προβάτων. Έχοντες υπ’ όψει: 1.Τας διατάξεις της παρ. 1 του άρθρ. 20 του Νόμ. 248/1914 «περί οργανώσεως της Ζωοτεχνικής και Κτηνιατρικής Υπηρεσίας» προστεθέντος δια του άρθρου μόνου του από 23/24 Ιαν. 1936 Α.Ν. «περί συμπληρώσεως του Νόμ. 248/1914». 2.Την υπ’ αριθ. 1087/1980 γνωμοδότησιν του Συμβουλίου της Επικρατείας, προτάσει του επί της Γεωργίας Υπουργού, αποφασίζομεν: Άρθρ.1.-Ανεξαρτήτως των δυνάμει των γενικών διατάξεων του από 26.3.36 Β.Δ/τος «περί μέτρων προς πρόληψιν και καταστολήν των μεταδοτικων νόσων των κατοικιδίων ζώων» (ΦΕΚ Α' 174/24.4.36) λαμβανομένων μέτρων, καθορίζονται δια την νόσον «Καταρροϊκός πυρετός των προβάτων» τα εν τοις επομένοις άρθροις διαλαμβανόμενα ειδικά μέτρα. Άρθρ.2.-Εις περίπτωσιν υπονοίας υπάρξεως ασθενών ή υπόπτων προσβολής εκ καταρροϊκού πυρετού ζώων, λαμβάνονται υπό των αρμοδίων κτηνιατρικών υπηρεσιών, τα κάτωθι υγειονομικά μέτρα: α)Η απομόνωσις της εκτροφής ή των εκτροφών των ασθενών ή υπόπτων νόσου ζώων. β)Η λήψις δειγμάτων αίματος, εξ απάντων των ευπαθών ζώων της υπόπτου ή υπόπτων εκτροφών και η εν συνεχεία αποστολή του εις το αρμόδιον Κτηνιατρικόν εργαστήριον προς διαπίστωσιν υπάρξεως ή μη της ασθενείας. γ)Η σήμανσις των ζώων της υπόπτου ή υπόπτων εκτροφών και η απαγόρευσις μετακινήσεώς των, ως και η απαγόρευσις της εισόδου και εξόδου ευπαθών ζώων εκ του χώρου απομονώσεώς των. δ)Η απολύμανσις απάντων των χώρων της εκτροφής και η συστηματική καταπολέμησις των εντόμων, συμφώνως προς τας οδηγίας της οικείας κτηνιατρικής υπηρεσίας. Άρθρ.3.-1.Εις περίπτωσιν κατά την οποίαν, εκ των κλινικών συμπτωμάτων ή των εργαστηριακών εξετάσεων, διαπιστωθή η ύπαρξις της εν λόγω ασθενείας, λαμβάνονται τα ακόλουθα υγειονομικά μέτρα: α)Ορίζεται μολυσμένη ζώνη, ακτίνος 5 τουλάχιστον χιλιομέτρων, πέριξ της μολυσμένης ή μολυσμένων εκτροφών και προστατευτική τοιαύτη ακτίνος 8 χιλιομέτρων κατ’ ελάχιστον, η οποία δύναται να επεκταθή δι’ αποφάσεως του οικείου Νομάρχου αναλόγως των οικολογικών και γεωγραφικών συνθηκών της περιοχής. 17.Θ.κ.14-15 Καταπολέμηση επιζωοτιών (Αντί για τη σελ. 654,045(β) Σελ. 654,045(γ) Τεύχος 1260-Σελ. 105 β)Πραγματοποιείται συστηματικός ορρολογικός έλεγχος απάντων των ευπαθών ζώων αρχικώς της μολυσμένης ζώνης και εν συνεχεία της προστατευτικής τοιαύτης. γ)Σημαίνονται άπαντα τα ευπαθή ζώα των εν περιπτώσει α΄ ζωνών. δ)Επιβάλλονται μέτρα απολυμάνσεων και απεντομώσεως συμφώνως προς την περίπτ. δ΄ του άρθρ. 2 του παρόντος. ε)Απαγορεύονται αι μετακινήσεις των ευπαθών εις την νόσον ειδών ζώων εκ της μολυσμένης ζώνης προς την προστατευτικήν τοιαύτην και η έξοδός των εκ της προστατευτικής ζώνης προς την αμόλυντον περιοχήν. Κατ’ εξαίρεσιν επιτρέπεται η μεταφορά ζώων αποδεδειγμένως υγειών και μετά από υποβολήν των εις εντομοκτόνον αγωγήν εις τα σφαγεία προς άμεσον σφαγήν. 2.Πέραν των εν τη προηγουμένη παραγράφω μέτρων, δύναται, εγκρίσει του Υπουργού Γεωργίας, να επιβληθή υπό της οικείας κτηνιατρικής υπηρεσίας και: α)Η σφαγή των κλινικώς ασθενών ζώων είτε εντός ειδικών χώρων των λειτουργούντων σφαγείων, είτε εντός τούτων εις ειδικούς προς τούτο οριζομένους χώρους εις τους οποίους λαμβάνονται άπαντα τα απαραίτητα υγειονομικά μέτρα προς αποφυγήν διασποράς επιζωοτικών νοσημάτων ή θανάτωσις συμφώνως προς τας διατάξεις του άρθρ. 12 του από 26.3.1936 Β.Δ/τος «περί μέτρων προς πρόληψιν και καταστολήν των μεταδοτικών νόσων των κατοικιδίων ζώων». β)Η σφαγή ή θανάτωσις των ορρολογικώς θετικών εις την  νόσον ζώων. Σελ. 654,046(γ) Τεύχος 1260-Σελ. 106 γ)Ο ενταφιασμός ή αποτέφρωσις, των θανατουμένων ζώων μερίμνη της αρμοδίας κτηνιατρικής Υπηρεσίας. δ)Ο υποχρεωτικός εμβολιασμός των ευπαθών εις την νόσον ζώων των εν περιπτ. α της προηγουμένης παραγράφου ζωνών, και ε)Παν έτερον υγειονομικόν μέτρον το οποίον κρίνεται ως απαραίτητον δια την καταστολήν της νόσου και αποτροπήν του κινδύνου μεταδόσεώς της. Άρθρ.4.-Εις τους ιδιοκτήτας των εις τας περιπτώσεις α και β της παρ. 2 του άρθρ. 3 του παρόντος σφαζομένων ή θανατουμένων ζώων χορηγείται αποζημίωσις μέχρι και ολοκλήρου της προ της νοσήσεως αξίας αυτών, προσδιοριζομένης υπό ειδικής επιτροπής, η οποία συγκροτείται υπό του οικείου Νομάρχου, προτάσει της Νομαρχιακού επιπέδου Κτηνιατρικής Αρχής, και η οποία αποτελείται εξ ενός Κτηνιάτρου και ενός Γεωπόνου εκ των εις την περιοχήν υπηρετούντων ως και ενός εκπροσώπου τοπικής γεωργοκτηνοτροφικής οργανώσεως ή οργάνου της τοπικής αυτοδιοικήσεως.